22 ጉንቦት 2019 ምንጪ ስእሊ, skynesher/Getty Images ዝተሓላለኹን ቅድም ክብል ንምልላዮም ኣጸገምቲ ዝነበሩን ሕማማት፡ ከምኡ ድማ ኣብ ኣካላትና ዘሎ ኣበር ፈሊኻ ንምርኣይ፤ ካብ ቀረባ እዋናት ጀሚሩ ኤምኣርኣይ ዝተብሃለ መሳርሒ ኣብ ረብሓ ክውዕል ጀሚሩ ኣሎ። ኤምኣርኣይ ብራድዮዌቭን ማግኔትን ተሰሪሑ ንግልጋሎት ሕክምና ዝውዕል ማሽን እንትኾን ኣብ ኣካላትና ዘሎ ሕማም ብቐሊሉን ብንጹርን ዘርኢ መሳርሒ ሕክምና እዩ። ኣብ ሆስፒታል ቅዱስ ጳውሎስ፡ ራድዮሎጂስት ዝኾነ ዶክተር ሳምሶን ኣሽኔ፡ ጎናዊ ሳዕቤን ብዘይብሉን ዝቐለለን መገዲ ሕማም ንምፍላጥ ዘኽእል መሳርሒ ከምዝኾነ ይዛረብ። በዚ ምኽንያት ንግልጋሎት ሕክምና ካብ ዝውዕሉ ማሽናት ዝሓሸ እዩ። ኣብ ከይዲ ሕክምና ዘጋጥሙ ግድፈታት ኣብ ምቅላል ድማ ዓብዪ ተራ ከምዝጻወት ሰብ ሞያ ይገልጹ። እቲ መሳርሒ፤ ዓበይቲ ብማግኔት ዝሰርሑ ቱቦታት ዘለዎ እንትኾን፡ ስብ ሞያ ሕክምና ብዓይኖም ክርእዩዎም ዘይክእሉ ኣካላት ሰብትን ሕማማትን ብቐሊሉ ክፈልጡ ይሕግዞም። ኣብ ኣየኖት ምርመራታት ኤምኣርኣይ ንጥቀም?
